Diari Oficial de la Generalitat Valenciana


Sumari del DOGV 5088, del 08-09-2005 (2005/9967)

Informació pública de l'alternativa tècnica de programa d'actuació integrada de la unitat d'execució 1 del sector Parc Industrial el Corcot Canals.
---------------------------------------------------------------------------------------------------------------------------------------------------

### Dades del document

Número de DOGV
:   5088

Data del DOGV
:   08-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9967


Organisme emissor
:   Construcciones Lujan, SA

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució 1 del sector Parc Industrial el Corcot Canals. [2005/M9967]
  
La mercantil Construcciones Luján, SA, amb domicili a efectes de notificacions al carrer de Jesús, 81, entresòl, 46897 València, ha formulat alternativa tècnica de programa d'actuació integrada de la unitat d'execució 1 del sector Parc Industrial el Corcot Canals, compost de memòria d'alternativa tècnica, avantprojecte d'urbanització i com a documents annexos, pla parcial i homologació sectorial modificativa.
  
L'alternativa tècnica i tota la documentació complementària presentada davant de l'Ajuntament ha sigut depositada i protocol·litzada en acta per a l'exposició pública en la notaria territorialment competent, que és la de Canals, sítia a l'avinguda de Jaume I, 12, despatx primer, 46609 Canals, regida pel notari titular Rafael Estevan Gordo.
  
En esta es troba la documentació protocol·litzada a disposició dels interessats des de la data de publicació d'esta informació i pels terminis que establix la Llei Reguladora de l'Activitat Urbanística (LRAU). Igualment i als efectes de pertinència s'ha depositat en l'Ajuntament de Canals un exemplar per a l'exposició pública.
  
Així se sotmet a informació pública, de conformitat amb el que disposen els articles 48.1 i 46.3 de la LRAU, l'esmentada alternativa tècnica, per un termini de 20 dies a comptar de l'última publicació d'este anunci, en un diari de difusió provincial i en el Diari Oficial de la Generalitat Valenciana. Igualment es complix amb l'obligació legal de notificar als propietaris titulars de terreny amb parcel·les matriculades en el cadastre fiscal.
  
En el període de pública exposició qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposada, així com obtindre còpies de l'acta de la documentació protocol·litzada, i a càrrec seu, o sol·licitar-ne l'exhibició en l'horari d'atenció al públic del despatx de notaria.
  
Igualment, podran consultar els interessats la documentació depositada en l'Ajuntament als mateixos efectes que els indicats pels articles 46 i 48 de la LRAU en l'horari d'atenció al públic.
  
El present anunci es publicarà igualment en el Butlletí Oficial de la Província de València perquè servisca d'avís als propietaris desconeguts o a aquells l'adreça dels quals no constara, o constara erròniament, en el registre cadastral, de conformitat i als efectes establits en l'article 59.4 de la Llei 30/1992, modificada per la 4/1999, de Règim Jurídic de les Administracions Públiques i del Procediment Administratiu Comú, i se li dóna la consideració d'edicte.